Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 12984

3. Szervezet és vezetés 3.1 A nemzeti alakiság egyszerűsítési programért az elsődleges felelősség a Polgári Légi-közlekedési Hatóságot (PLH) és a Közlekedési Minisztériumot terheli. Mindazonáltal, a program sikere más minisztériumok és szervek részvételén is nagyban múlik, így: • a Vámhatóságon • az útlevél és vízumkiadó hatóságokon • a Külügyminisztériumon • a Mezőgazdasági és környezetvédelmi minisztériumon • a túrizmusért felelős szerveken • a Bevándorlási Hivatalon • a közegészségügyi szerveken • a személyazonosító kártyát kiállító hatóságokon • a karanténozó szerveken 3.2 Ezeken túlmenően alapvető a repülőtér üzemeltetők (állami vagy magán) és az ott székelő nemzetközi légi-jármű üzemeltetők vagy az azokat képviselő szervezetek részvétele. 3.3. Tanácsadói funkciót ellátó egyéb jogi személyek magukban foglalják azokat a kormányzati ügynökségeket vagy nem kormányzati szervezeteket, amelyek a nemzetközi idegenforgalmat és kereskedelmet támogatják. 3.4. A nemzeti alakiság egyszerűsítő program vezetésére szolgáló ajánlott eszköz a Nemzeti Alakiság Egyszerűsítő Bizottság, amely egyrészt az érintett kormányzati szervek felső vezetőiből és a repülőtér illetve légi-jármű üzemeltetőket képviselő nemzeti szervezetek vezérigazgatóiból tevődik össze. Az elnök a PLH vagy a megfelelő hatóság csúcsvezetőségének tisztségviselője legyen. Ahhoz, hogy a nemzeti alakiság egyszerűsítő bizottság és a nemzeti repülésvédelmi bizottság között szoros kapcsolatot tartsanak fenn, a nemzeti repülésvédelmi bizottság megfelelő tagjai közül legyenek tagok a nemzeti alakiság egyszerűsítési bizottságban is és fordítva. 3.5. A bizottság munkájának elvégzéséhez a tagok kijelölhetnek egy vagy több személyt az általuk képviselt szervezetek középvezetői közül, akik képviselik őket törzskari szinten (munkacsoportokban). 2007/70/II. szám Ezeknek a hivatalnokoknak kellő felhatalmazást kell adni ahhoz, hogy a képviselt szervezet nevében felszólalhassanak, és a bizottság munkájának elősegítéséhez szükséges akciókat kezdeményezhessenek. Az elnök kijelöli a kormányhivatalában vagy ügynökségén egy középvezető hivatalnokot, hogy elnökölje, vagy összehívja a törzskari értekezleteket. 3.6. Az elnök kizárólagos hatáskörébe tartozik a nemzeti alakiság egyszerűsítési bizottság vagy a tagok által kijelölt képviselők összehívásának, az ilyen találkozók gyakoriságának és napirendjének az eldöntése. A különféle bevezetési/alkalmazási feladatok teljesítéséhez tartozó akciótervek egyrészt a feladat természetétől, másrészt a szóban forgó témakörtől függhetnek.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes